I dag er deler av Ankerveien en av Oslo-områdets mest benyttede turveier. Den gamle veien er stort sett bevart på strekningen fra Hammeren og forbi Sognsvann og Båntjern, mens den er bygd ut som bilvei fra Vettakollen til Fossum. Derfra og over nordsiden av Grini-jordene til Bærums Verk er veibanen stort sett bevart i sin opprinnelige form. Veien krysser bygrensen ved Bogstad. Deler av veien er fredet.